
CONSILIUL JUDEŢEAN

HOTĂRÂRE
privind aprobarea bugetului de venituri şi cheltuieli 
la S.C. „Lucrări Drumuri şi Poduri” S.A. Bistriţa 
pe anul 2017
Consiliul Judeţean Bistriţa-Năsăud, întrunit în şedinţă ordinară în data de 31.05.2017, în prezenţa  a 30 consilieri judeţeni;

Având în vedere:

- expunerea de motive nr. II/7542 din 12.05.2017 a Vicepreşedintelui Consiliului Judeţean Bistriţa-Năsăud;

- raportul nr. II/7546 din 12.05.2017 al Direcţiei economice din cadrul Consiliului Judeţean Bistriţa-Năsăud; 

- adresa nr. 641 din 03.04.2017 a S.C. „Lucrări Drumuri şi Poduri” S.A. Bistriţa, înregistrată la Consiliul Judeţean Bistriţa-Năsăud sub nr. II/5366/03.04.2017, însoţită de Nota de fundamentare a S.C. „Lucrări Drumuri şi Poduri” S.A. Bistriţa;


- prevederile art. 59 din Legea nr. 6 din 16.02.2017 – Legea bugetului de stat pe anul 2017;
- prevederile art. 1, art. 4 şi art. 5 din Ordonanţa Guvernului nr.26/2013 privind întărirea disciplinei financiare la nivelul unor operatori economici la care statul sau unităţile administrativ-teritoriale sunt acţionari unici ori majoritari sau deţin direct ori indirect o participaţie majoritară, cu modificările şi completările ulterioare;
- prevederile Ordinului ministrului finanţelor publice nr. 20/2016 privind aprobarea formatului şi structurii bugetului de venituri şi cheltuieli, precum şi a anexelor de fundamentare a acestuia, cu modificările şi completările ulterioare;
- prevederile Hotărârii Consiliului Judeţean Bistriţa-Năsăud nr.40/1998 privind înfiinţarea S.C. „Lucrări Drumuri şi Poduri” S.A. Bistriţa;

- prevederile Hotărârii Adunării Generale a Acționarilor din SC Lucrări Drumuri şi Poduri SA Bistrița nr. 2 din 27.03.2017 privind aprobarea execuţiei bugetului de venituri şi cheltuieli pe anul 2017 la S.C. „Lucrări Drumuri şi Poduri” S.A. Bistriţa, în vederea depunerii spre aprobare la Consiliul Judeţean Bistriţa-Năsăud; 

- prevederile Hotărârii Consiliului Judeţean Bistriţa-Năsăud nr. 91/2016 privind desemnarea reprezentanţilor Judeţului Bistriţa-Năsăud în Adunarea Generală a Acţionarilor la S.C. „Lucrări Drumuri şi Poduri” S.A. Bistriţa, cu modificările ulterioare;
- raportul nr. IBa/8690 din 31.05.2017 al Comisiei economice;


- raportul nr. IBa/8693 din 31.05.2017 al Comisiei de urbanism.
În temeiul prevederilor art. 91 alin. (1) lit. a), art. 98 şi art. 115 alin. (1) lit. c) din Legea nr. 215/2001 privind administraţia publică locală, republicată, cu modificările şi completările ulterioare,
HOTĂRĂŞTE:
Art.1. Se aprobă bugetul de venituri şi cheltuieli al S.C. „Lucrări Drumuri şi Poduri” S.A. Bistriţa, pe anul 2017 şi estimările pe anii 2018 – 2019 prevăzut în Anexa nr. 1., Detalierea indicatorilor economico-financiari prevăzuți în bugetul de venituri şi cheltuieli pe anul 2017 şi repartizarea pe trimestre a acestora prevăzută în Anexa nr. 2., Gradul de realizare a veniturilor totale prevăzut în Anexa nr. 3., Programul de investiții, dotări şi sursele de finanțare pe anul 2017 prevăzut în Anexa nr. 4. şi Măsuri de îmbunătățire a rezultatului brut şi reducere a plăților restante prevăzute în Anexa nr. 5.,  care fac parte integrantă din prezenta hotărâre. 
Art.2. Prezenta hotărâre a fost adoptată cu un număr de 24 voturi ”pentru”, 1 vot ”împotrivă”, 1 ”abţinere”, 4 consilieri judeţeni nu au participat la vot.
Art.3. Prezenta hotărâre se publică în Monitorul Oficial al judeţului Bistriţa-Năsăud.
Art.4. Cu ducerea la îndeplinire a prevederilor prezentei hotărâri se încredinţează Direcţia economică din cadrul Consiliului Judeţean Bistriţa-Năsăud şi S.C. „Lucrări Drumuri şi Poduri” S.A. Bistriţa.
Art.5.  Prezenta hotărâre se comunică de către Serviciul administraţie şi relaţii publice cu:


- Direcţia economică;

- S.C. „Lucrări Drumuri şi Poduri” S.A. Bistriţa;
- Instituţia Prefectului judeţul Bistriţa-Năsăud.
PREŞEDINTE,

EMIL RADU MOLDOVAN
    Contrasemnează:
     SECRETARUL JUDEŢULUI,
                MICA OPREA
Nr. 74
Din 31.05.2017

